Schaan, 1. maj 2024
Sporočilo za medije o trajnostnih potovanjih prek projekta YOALIN (Youth Alpine Interrail)

Odkrivanje Alp na podnebju prijazen način

CIPRIN projekt YOALIN gre v naslednji krog in tudi letos skrbi za potovalno mrzlico. Mladi odrasli se lahko do 31. maja prijavijo za eno izmed 100 vozovnic, s katerimi bodo lahko to poletje trajnostno potovali po alpskem prostoru.

Storiti nekaj dobrega za podnebje in kljub temu mesec dni potovati po osmih alpskih državah? Z alpsko vozovnico YOALIN je to mogoče! Ker na območju Alp približno 30 odstotkov emisij CO2 povzroča prav naša mobilnost, je za učinkovito blaženje podnebnih sprememb ključnega pomena, da je trajnostna in podnebju prijazna. K temu želi prispevati tudi projekt YOALIN, v sklopu katerega bo letos izžrebanih 100 alpskih vozovnic, s katerimi bo mogoče z javnim prevozom potovati po vseh alpskih državah. Za vozovnice se lahko mladi med 18 in 27 letom do 31. maja 2024 potegujejo na [yoalin.org](http://www.yoalin.org).

**Ena vozovnica, številne ugodnosti**Alpska vozovnica YOALIN ponuja še veliko več: udeleženci in udeleženke so vabljeni na uradni začetni dogodek, ki bo konec junija v Sloveniji. Za mlade je dogodek odlična priložnost za medsebojno spoznavanje in skupno načrtovanje potovanj, saj bodo tako postali del skupnosti YOALIN, ki se od prvega projekta v letu 2018, stalno povečuje. Udeleženci iz preteklih let pogosto z nasveti pomagajo pri načrtovanju potovanja, se ponudijo za vodenje po različnih lokacijah ali pa se ponudjo kot vodiči ali sopotniki na izletih in pohodih v njihovih regijah. Na spletni strani [yoalin.org](http://www.yoalin.org) so poleg številnih pomembnih informacij o projektu zbrani tudi vtisi iz preteklih let, pa tudi koristni nasveti za potovanja, ter zemljevidi izbranih destinacij in krajev, ki so v skupnosti YOALIN še posebno priljubljeni in se razlikujejo od ostalih bolj znanih turističnih destinacij. Udeleženci in udeleženke projekta so vabljeni, da o svojih doživetjih poročajo na družabnih omrežjih in da s svojimi najboljšimi fotografijami ter zgodbami sodelujejo na zaključnem nadtečaju. Izbrana bo tudi delegacija, ki se bo lahko udeležila dogodka AlpskiTeden. Ta bo med 23. in 25. septembrom potekal v Novi Gorici/SL.

Dragocena podpora

Mladinski svet CIPRE (CYC) in CIPRA International se kot nosilca projekta YOALIN zavzemata za podnebju prijaznejša ter okoljsko bolj ozaveščena, trajnostna in cenovno dostopnejša potovanja po Alpah. YOALIN podpirajo države podpisnice Alpske konvencije, finančno pa ga podpirajo avstrijsko Zvezno ministrstvo za varstvo podnebja, okolje, energijo, mobilnost, inovacije in tehnologijo (BMK), nemško Zvezno ministrstvo za okolje, varstvo narave, jedrsko varnost in varstvo potrošnikov (BMUV), slovensko Ministrsvo za naravne vire in prostor ter švicarski Zvezni urad za prostorski razvoj (ARE).

Rok za prijavo: 31. maj 2024. Več informacij (v angleščini): [www.yoalin.org](http://www.yoalin.org).

To sporočilo in fotografije, primerne za tisk, so na voljo za prenos in uporabo: [www.yoalin.org/press](http://www.yoalin.org/press)

Za vprašanja vam je na voljo: Caroline Begle, vodja področja komunikacije, CIPRA International, +423 237 53 53, caroline.begle@cipra.org